open-index/open-wikipedia-markdown huggingface dataset:
Kesthėjus

**Kesthėjus** () – miestas vakarų Vengrijoje, Zalos medėje, 30 km į pietryčius nuo Zalaegersego, prie pietvakarinio Balatono ežero galo. Geležinkeliai į Tapolcą, Nadkanižą, Šiofoką, plentai į Zalaegersegą, Vesprėmą, Barčą. Vystoma mašinų gamyba, medienos apdirbimo, statybinių medžiagų, maisto pramonė. Apylinkėse yra boksito kasyklos, plyti vynuogynai. Kesthėjus yra kurortas, turistinis centras, į šiaurės rytus nuo Kesthėjaus yra vienas didžiausių Vengrijoje Čersegtomajaus urvas (ilgis 2,3 km). Veikia Balatono, vyno muziejai, dailės galerija, seniausia Vengrijoje aukštoji žemės ūkio mokykla (nuo 1797 m.). Yra XIV a. antros pusės bažnyčia, Festetičų rūmai (1755 m.), rotušė (apie 1790 m.), XVIII–XIX a. gyvenamieji namai.

2011 m. 83,6 % miesto gyventojų buvo vengrai, 2,1 % – vokiečiai, 0,6 % – čigonai.

## Istorija
VI–VII a. dabartinio miesto apylinkėse suklestėjo romanizuota avarų Kesthėjaus kultūra. Kesthėjaus gyvenvietė šaltiniuose minima nuo 1247 m., miestu tapo 1421 m.

## Galerija

Keszthely, Hungary - panoramio (22).jpg|Balatono pakrantė
Keszthely. Kossuth Lajos ut. By Victor Belousov. - panoramio.jpg|Bulvaras
Keszthely,_Festetics-kastély_légi_fotón.jpg|Festetičų rūmai 
Keszthely Church.jpg|XIV a. Švč. Vengrijos Mergelės Marijos bažnyčia


## Šaltiniai
Vankuverio tarptautinis oro uostas

**Vankuverio tarptautinis oro uostas** () – tarptautinis keleivių ir krovinių oro uostas, veikiantis vakarų Kanadoje, Britų Kolumbijoje, Vankuverio priemiestyje Ričmonde. Jis įsikūręs Jūros saloje, apie 12 km nuo Vankuverio centro.

Tai antras Kanados oro uostas pagal skrydžių (306 799) ir keleivių (25,0 mln.) skaičių po Toronto. Tiesioginiai kasdieniai skrydžiai be sustojimo į Aziją, Europą, Okeaniją, JAV, Meksiką, kitus oro uostus Kanadoje. Oro uostas yra pelnęs keletą žymių geriausio oro uosto apdovanojimų. Geriausias Šiaurės Amerikos oro uostas 2007 m. ir 10 metų paeiliui – nuo 2010 iki 2019 m. Tarp geriausių oro uostų pasaulyje, 2012 m. pirmą kartą pateko į dešimtuką, kuriame užėmė 9 vietą, taip pat 8 ir 9 vietas atitinkamai 2013 ir 2014 m.

Oro uoste įsikūrusios Air Canada, Pacific Coastal Airlines, WestJet oro linijos, taip pat čia turi bazes *Air North*, *Air Transat*, *Sunwing Airlines*. Vankuverio oro uostas yra vienas iš aštuonių Kanados oro uostų, turinčių muitinės postą skrydžiams į JAV, vienas iš nedaugelio didžiųjų oro uostų pasaulyje – maršrutinių vandens lėktuvų terminalą.


YVR International arrivals Hall 2018.jpg|Tarptautinė atvykimo salė
Vancouver Airport Skytrain Station 2008-04-22.JPG|Traukinio stotelė oro uoste
YVR Graham Clarke Atrium 2018.jpg|Atriumas
Seair Seaplanes (7).JPG|Vandens lėktuvų terminalas
SouthRunwayYVR.jpg|Kilimo–tūpimo takas


## Nuorodos

* Oficiali svetainė
Šaltinis (Utenos r.)

**Šaltinis** arba **Žaltys** – ežeras Lietuvoje, Utenos rajone, 2,5 km į vakarus nuo Kuktiškių, Kuktiškių miške. Ežero ilgis iš pietvakarių į šiaurės rytus – 0,32 km, plotis – iki 0,13 km. Altitudė 158,7 m. Krantai žemi, daugiausia pelkėti, apaugę medžiais. Šiaurinėje pakrantėje plyti pievos, kitose pakrantėse stūkso miškas. Pietuose išteka upelis link Gėlio ežero (Viešos upės intako Talės baseinas). Į šiaurę įsikūręs Kiauliupio kaimas.

## Šaltiniai
Šavašas (12230418)

**Šavašas** – ežeras Lietuvoje, Utenos rajone, 2,5 km į šiaurės rytus nuo Daugailių, į šiaurės vakarus nuo plento . Ežero ilgis iš šiaurės vakarų į pietryčius – 0,27 km, plotis – iki 0,09 km. Altitudė 156,4 m. Šiaurinis ir pietinis krantai aukšti, apaugę medžiais ir krūmynais. Ežeras gausiai užžėlęs vandens augalija. Aplinkui plyti pievos ir dirbami laukai. Ežerą iš pietryčių į šiaurės vakarus prateka Šventosios upės intakas Šavaša (iš netoliese telkšančio dar vieno Šavašo ežero). Prie ežero įsikūrę Mikolojūnų kaimas ir Šavašų viensėdis. Šiauriniu krantu eina riba su Zarasų rajonu.

## Šaltiniai
Šavašas (12230419)

**Šavašas** – ežeras Lietuvoje, Utenos rajone, 3 km į šiaurės rytus nuo Daugailių, į pietryčius nuo plento . Ežero ilgis iš šiaurės vakarų į pietryčius – 0,48 km, plotis – iki 0,17 km. Altitudė 156,6 m. Krantai aukšti, ištisai apaugę medžiais ir krūmais. Iš pietryčių prieina Krūminių miškas, kitose pakrantėse plyti dirbami laukai ir pievos. Iš pietryčių į šiaurės vakarus ežerą prateka Šventosios upės intakas Šavaša link pasroviui esančio dar vieno Šavašo ežero. Šalia įsikūręs Mikolojūnų kaimas.

## Šaltiniai
Toronto Pyrsono tarptautinis oro uostas

**Toronto Pyrsono tarptautinis oro uostas** () – tarptautinis keleivių ir krovinių oro uostas, veikiantis centrinėje Kanadoje, Ontarijo provincijoje, aptarnaujantis Toronto miestą. Jis įsikūręs apie 22 km į šiaurės vakarus nuo Toronto centro. Pavadintas Lesterio Pyrsono, buvusio Kanados ministro pirmininko, vardu.

Tai pats didžiausias Kanados oro uostas pagal skrydžių (474 304) ir keleivių (49,5 mln.) skaičių. Taip pat dvejus metus iš eilės (2017 ir 2018 m.) keleiviai šį oro uostą išrinko geriausiu Šiaurės Amerikoje.

Iš šio oro uosto tiesiogiai galima pasiekti visas Kanados provincijas. Kasdien iš šio oro uosto skrydžius vykdo apie 75 oro linijos ir įvyksta apie 1 250 orlaivių pakilimų. Šis oro uostas siūlo apie 180 maršrutų visuose 6 gyvenamuose pasaulio žemynuose.

Oro uostas yra pagrindinė Air Canada bazė. Taip pat čia pagrindines bazes turi FedEx Express ir WestJet kompanijos.


Inuksuit (Toronto Pearson Airport).jpg|Inukšuko skulptūros prie 1 terminalo
Pearson Runway 06R.jpg|06R pakilimo takas iš orlaivio vidaus
International airport toronto pearson.jpg|3 terminalo salė
Pearson International.JPG|1 terminalo salė


## Nuorodos

* Oficiali svetainė

## Šaltiniai
Pleščejevo ežero nacionalinis parkas

**Pleščejevo ežero nacionalinis parkas** () – saugoma gamtos sritis Rusijoje, Jaroslavlio srities pietuose (Pereslavo raj.). Įsteigtas 1988 m.

Parkas apima Pleščejevo ežerą ir jo apyežeres su gausiu gamtiniu bei istoriniu paveldu. Parke yra S. F. Charitonovo dendrologijos sodas (Pereslavlio Zaleskio mieste), senovės slavų šventu laikytas Mėlynasis akmuo, Aleksandro kalnas, ant kurio buvo merių gyvenvietė, vėliau – vienuolynas, archeologinė senovės rusų miesto Kleščino (XI–XII a.) vieta.

48 % parko ploto dengia miškai – daugiausia beržynai, drebulynai, eglynai ir pušynai. Plačialapių medžių medynų gana negausu. Ties šiomis vietomis eina šiaurinė paprastojo ąžuolo arealo riba.

Tarp parke sutinkamų retesnių gyvūnų rūšių paminėtini taurieji elniai, stirnos, voverės skraiduolės, kurmėnai, pilkieji garniai, pilkosios žąsys, gervės, gulbės giesmininkės, ereliai žuvininkai, jūriniai ereliai, sakalai keleiviai, juodieji gandrai, žvyrės, juodieji apolonai.


Фото-1548.jpg|Atstatytas gynybinis bokštelis ant Aleksandro kalno
Фото-1535.jpg|Pleščejevo ežeras nuo Aleksandro kalno
Синий камень.JPG|Mėlynasis akmuo
Сосновый лес на берегу оз. Плещеево.jpg|Pušynas ežero pakrantėje


## Šaltiniai
Amerikietis (filmas)

**Amerikietis** () – 2010 m. JAV sukurtas veiksmo trileris, filmuotas Italijoje.

## Turinys

Profesionalus žudikas Džekas su savo mylimąja Ingrida atostogauja Švedijos kalnuose. Vieno pasivaikščiojimo metu į jį pasikėsina žudikas, tačiau Džekas su juo susitvarko. Norėdamas atsikratyti liudininkų, jis nušauna ir Ingridą, o pats skubiai bėga iš šalies. Atsidūręs Romoje, jis kreipiasi pagalbos į savo užsakovą Pavelą. Pastarasis liepia jam laikainai pasislėpti nedideliame miestelyje, tačiau Džekas nusprendžia sumėtyti pėdsakus ir apsistoja kitame mažame miestelyje, kur prisistato Edvardu, fotografu. Vietiniame bordelyje jis susipažįsta su prostitute Klara, su kuria pradeda susitikinėti.

Vėl susisiekęs su Pavelu, Džekas gauna naują užduotį, kurią įvykdyti nereikės nieko žudyti – jis tik turi surinkti ir paruošti ginklą. Klientė pasirodo besanti moteris, vardu Matilda. Džekas paruošia jai ginklą, tačiau vėl susiduria su samdomu žudiku, kuriuo taip pat sugeba atsikratyti. Jis pradeda įtarti, kad vykdytoja gali būti ir Klara, tačiau paaiškėja, kad ji ginklą turi savigynai. Džekas paskambina Pavelui ir pasako, kad šis darbas jam bus paskutinis ir šis netikėtai lengvai sutinka. Džekas perduoda užsakytą ginklą Matildai, o pats pažada Klarai išsivežti ją kartu su savimi. Miestelyje prasideda karnavalas ir jo gatvėje Matilda bando nužudyti Džeką, tačiau sprogęs ginklas ją mirtinai sužeidžia. Prieš mirtį ji dar spėja Džekui prisipažinti, kad vykdo Pavelo užsakymą...

## Pagrindiniai aktoriai
: *Aktorius – vaidmuo*
* George Clooney – Džekas/Edvardas
* Violante Placido – Klara
* Paolo Bonacelli – tėvas Benedeto
* Thekla Reuten – Matilda
* Irina Bjorklund – Ingrida
* Johan Leysen – Pavelas
* Filippo Timi – Fabio
* Anna Foglietta – Ana 

## Pagrindiniai apdovanojimai
* Saturno apdovanojimas (nominacija) – geriausias trileris; geriausias aktorius (G. Clooney)
Isabelle Adriani

**Izabelė Adriani** (, tikrasis vardas – *Federica Federici*; g. 1972 m. birželio 22 d. Umbertidėje) – italų aktorė, prodiuserė, atlikėja, žurnalistė ir rašytoja.

## Biografija
Yra vaidinusi daugiau kaip 30 filmų, tarp kurių yra ir amerikiečių juostos – „Amerikietis“ su George Clooney (2010 m.) ir „Jaunasis mesijas“ su Sean Bean (2016 m.). 

Aktorė itin domisi senovine literatūra, kolecionuoja senas istorines knygas ir savo tikrąja pavarde pati yra išleidusi 8 knygas: pasakų ir trumpų istorijų rinkinius, tiriamąsias knygas apie senovės legendas ir pasakas, taip pat du istorinius romanus. 

Ji taip pat įrašiusi 2 operetinės muzikos albumus. 

Aktorė parašė scenarijų ir prodiusavo dokumentinį filmą „Open Quantum Relativity“ apie NASA, kuris buvo rodytas Venecijos kino festivalyje.

Kaip žurnalistė ji yra dirbusi RAI2, Mediaset kanaluose, taip pat Warner Bros. 

Moka 5 kalbas (italų, anglų, prancūzų, vokiečių ir ispanų). Gyvena Italijoje ir JAV, Los Andžele.

## Filmografija
### Kinas
* Padrona del suo destino (1998)
* Un'estate ai Caraibi (2009)
* Amore 14 (2009)
* Immaturi (2010)
* Maschi contro femmine (2010)
* C'è chi dice no (2010)
* Visa pasaulio meilė (2010)
* Una sconfinata giovinezza (2010)
* Amerikietis (2010)
* Pirmoji gražuolė (2010)
* Baciato dalla fortuna (2011)
* Il cuore grande delle ragazze (2011)
* Lezioni di cioccolato 2 (2011)
* Matrimonio a Parigi (2011)
* Faccio un salto all'Avana (2011)
* Kokia nuostabi diena (2011)
* Tegyvuoja Italija (2012)
* Ci vediamo a casa (2012)
* Il tempo delle mimose (2012)
* Venuto al mondo (2012)
* Reclaim (2014)
* Jaunasis mesijas (2016)

### Televizija
* Distretto di Polizia 9 (2009)
* Ho sposato uno sbirro 2 (2009)
* Capri 3 (2010)
* Tiberio Mitri - Il campione e la miss (2011)
* Il commissario Manara 2 (2011)
* Il commissario Zagaria (2011)
* Dove la trovi un'altra come me (2011)
* Don Matteo 9 (2011)
* L'isola (2012)
* Virus (2012) 

## Šaltiniai

## Nuorodos

* IMDb profilis
Let It Be

**„Let It Be“** – dvyliktasis ir paskutinis išleistas studijinis britų roko grupės „The Beatles“ albumas. Jis buvo išleistas 1970 m. gegužės 8 d. – beveik mėnuo po grupės iširimo. Kaip ir daugumai ankstesniems albumams, šiam irgi pavyko užimti pirmąsias vietas keliose šalyse. Albumas buvo išleistas lygiai tokiu pačiu pavadinimu kaip ir tų pačių metų filmas „Let It Be“. Albumas buvo priimtas kaip grupės grįžimas prie jų ankstesnės, paprastesnės muzikos. 

Priešingai negu kai kurių manymu, tai nebuvo paskutinis grupės albumas, jis buvo įrašytas dar prieš 1969-ųjų metų „Abbey Road“, tačiau išleistas tik po grupės iširimo. Dėl to kai kurie kritikai ir fanai peikė šitokį grupės sprendimą, jie teigė, kad būtent „Abbey Road“ turėtų būti atpažįstamas paskutiniu grupės darbu, o ne „Let It Be“. Įrašymai prasidėjo 1969 m. sausį „Twickenham Film Studios“, kaip dalis grupės planuojamo sugrįžimo ant scenos dokumentinio filmo. Šį projektą inicijavo Polas Makartnis, deja, filmuotos repeticijos pasižymėjo neigiama atmosfera, Džordžui Harisonui netgi teko jas laikinai palikti. Kai jis sugrįžo, grupė nusprendė viską iš naujo pradėti jų pačių „Apple Studio“ įrašų studijoje, kur jie galiausiai ir pabaigė visus įrašinėjimus, padedami muzikanto Billy Preston. Albumą prodiusavo Phil Spector. Trys dainos buvo išleistos kaip singlai dar prieš albumo pasirodymą: „Get Back/Don't Let Me Down“ ir „Let It Be“, tačiau tik viena „Don't Let Me Down“ nebuvo nebuvo įtraukta į albumą. 2003 m. buvo išleistas „Let It Be... Naked“, kita albumo versija, prie kurios nebuvo prisidėjęs Phil Spector. 

## Dainų sąrašas
Visas dainas parašė Paul McCartney ir John Lennon, išskyrus kur pažymėta.

### Pirmoji pusė

# „Two of Us“ – 3:36
# „Dig a Pony“ – 3:54
# „Across the Universe“ – 3:48
# „I Me Mine“ (George Harrison) – 2:26
# „Dig It“ (Lennon, McCartney, Harrison, Richard Starkey) – 0:50
# „Let It Be“ – 4:03
# „Maggie Mae“ (Lennon, McCartney, Harrison, Starkey) – 0:40

### Antroji pusė

# „I've Got a Feeling“ – 3:37
# „One After 909“ – 2:54
# „The Long and Winding Road“ – 3:38
# „For You Blue“ (Harrison) – 2:32
# „Get Back“ – 3:09

## Šaltiniai
Sukhoi Superjet 100

**Sukhoi Superjet 100** (rus. *Сухой Суперджет 100*) – rusiškas siaurafiuzeliažis keleivinis lėktuvas, regioninis oro laineris, pirmasis keleivinis lėktuvas Rusijoje sukurtas po SSRS griūties.

## Istorija
2000 m. pradėtas projektuoti. Konsultacinėmis paslaugomis prisidėjo JAV įmonė Boeing. Taip pat teigiama, kad SuperJet 100 iš esmės buvo dėl gamintojo bankroto nutraukto Fairchild Dornier 728 projekto menkai perdirbta versija. 

2001 m. Rusijos vyriausybė projektui skyrė 46,6 mln. USD. 2003 m. Rusijos vyriausybė Rusijos regioninio oro lainerio gamybai (tikslas – 200 lėktuvų) pasirinko Suchoj.

2005 m. pasirinkta surinkimo vieta Komsomolske prie Amūro. 2005 m. liepą pavadinimas RRJ95 pakeistas į Superjet 100.

2005 m. gruodžio 7 d. Aeroflot pirmuoju klientu, įsigijo 30 šių lėktuvų.

2008 m. gegužės 19 d. lėktuvas atliko savo pirmąjį skrydį.

2010 m. birželį komplektacija buvo 90% baigta, bet užbaigimas atidėtas susidūrus su variklių problemomis. 2010 m. lapkritį „Armavia“ įvykdė pirmą keleivinį skrydį.

2012 m. vasarį suteiktas Europos aviacijos saugumo agentūros sertifikatas. Tai leido skristi Europoje.

2022 m. kovo 14 d., dėl sankcijų už Ukrainos užpuolimą, EASA atšaukė skraidymo leidimus visiems rusiškiems orlaiviams (įskaitant ir *Superjet 100*). Atsakydamas į nuo 2014 m. Rusijos aviacijos sektoriui taikomas sankcijas lėktuvo gamintojas pareiškė ambiciją pradėti gaminti modelį *Superjet 100 New*, paremtą vien Rusijoje gaminamais komponentais. 2023 m. gegužę naujojo orlaivio gamyba buvo planuojama nuo 2024 m.

## Šaltiniai
Panajarvio nacionalinis parkas

**Panajarvio nacionalinis parkas** () – saugoma gamtos sritis šiaurės Rusijoje, šiauriniame Karelijos Louchio rajone. Įsteigtas 1992 m.

Parkas apima Panajarvio ežero () ir Olangos upės baseino gamtinius kompleksus. Vakarine parko riba eina Rusijos–Suomijos siena, už jos – Oulankos nacionalinis parkas. Būdingi kalvoti kraštovaizdžiai su pavienėmis aukštomis viršūnėmis – Miantiutuntris (550 m), Nuorunenas (577 m, aukščiausia Karelijos vieta). Gausu granitinių intruzijų, uolų, stambių riedulių. Upės slenkstėtos, jose yra krioklių (didžiausias – Kivakakoskis). Parke yra apie 120 ežerų, iš jų 40 didesni, nei 100 ha. Ežerai gilūs, skardingais krantais, susidarę ištisomis virtinėmis, jungiami upių.

Oulankajokio slėnyje auga taiga, sudaryta iš vyraujančių eglynų, mažiau yra pušynų, beržynų. Paupiuose veši drebulės, prie pelkių – šermukšniai, kadagiai. Kalnų šlaituose iki 350–450 m aukščio auga kreivamiškiai. Didžioji dalis miškų šimtmečius nėra paliesti kirtimų. Kalnų viršūnes dengia tundros augmenijos sluoksnis.

Būdingi žinduoliai – briedžiai, erniai, voverės, baltieji kiškiai, šiauriniai elniai, lūšys, miškinės kiaunės, bebrai, vilkai, rudieji lokiai, kanadinės audinės, ūdros, šermuonėliai, žebenkštys. Iš paukščių sutinkami kurtiniai, gervės, gulbės giesmininkės, kilnieji ereliai, ereliai žuvininkai, jūriniai ereliai, mėlynuodegės, želmeninės žąsys, juodakakliai narai. Giliuose ir šaltuose vandenyse gyvena upėtakiai, palijos, sykai, kiršliai, seliavos, lydekos, ešeriai, vėgėlės ir kitos žuvys.

Saugoma teritorija ir didelis turistinis centras Panjarvyje atsirado jau XX a. 3–4 dešimtmečiais, kai kraštą valdė Suomija. Po II pasaulinio karo čia beveik neliko gyventojų, teritorija buvo uždara pasienio saugumo juosta. Nuo 9-ojo dešimtmečio pradėtas plėtoti turizmas.


Хранители горы Нуорунен 02.jpg|Eglės žiemą
Водопад Киваккакоски. Радуга над бурлящим потоком.jpg|Kivakakoskio krioklys
Вершина горы Кивакка.jpg|Vaizdas nuo Kivakos kalno
У озерной бухты.jpg|Panajarvio ežero įlanka


## Šaltiniai
Kanados televizijos ir radijo transliacijos korporacija

**Kanados televizijos ir radijo transliacijos korporacija**, arba **CBC/Radio-Canada** (, ) – Kanados televizijos ir radijo nacionalinis transliuotojas,  seniausias Kanadoje, įkurtas 1936 m. (televizija nuo 1952 m.). Korporacijoje yra anglakalbės ir prancūzakalbės tarnybos, atitinkamai vadinamos **CBC** ir **Radio-Canada**.

Radijo tarnybai priklauso CBC Radio One, CBC Music, Ici Radio-Canada Première ir Ici Musique. Tarptautinė Kanados radijo tarnyba istoriškai transliacijas vykdė trumposiomis radijo bangomis, bet nuo 2012 m. jos turinys prieinamas tik per podkastus žiniatinklyje. Televizijos tarnybai priklauso CBC Television, Ici Radio-Canada Télé, CBC News Network, Ici RDI, Ici Explora, Documentary Channel (dalinė nuosavybė), Ici ARTV. CBC transliuoja Kanados arktiniams regionams CBC North ir Radio-Canada Nord kanalais. CBC skaitmeninių paslaugų tarnyba apima CBC.ca/Ici.Radio-Canada.ca, CBC Radio 3, CBC Music/ICI.mu ir TOU.TV, taip pat jai priklauso dalis palydovinio radijo transliuotojo Sirius XM Canada, kuris išleidžia į eterį kelių CBC audio kanalų rengiamas laidas.

CBC/Radio-Canada vidaus tarnyba transliuoja programas anglų, prancūzų ir aštuoniomis kanadiečių čiabuvių kalbomis bei penkiomis kalbomis tarptautiniame radijuje Radio Canada International (RCI). Dėl sumažėjusio valstybinio finansavimo 2010–aisias transliuotojas buvo priverstas sumažinti savo programų, išleidžiamų radijo bangomis, tuo pačiu nutraukiant RCI veiklą trumpųjų bangų diapazone, taip pat ir antžeminės televizijos transliacijas bendruomenių išlaikomų retransliatorių tinklais.

CBC federalinis biudžetas papildomas iš komercinės reklamos  per televizijos transliacijas. Radijuje tokia reklama pasirodė 1974 m., tačiau vėliau jos atsisakyta. 2013 m. antriniai CBC radijo kanalai, CBC Music ir Ici Musique, kurį laiką leido ribotos 4 min. per valandą trukmės reklamos kiekį, o 2016 m. jos atsisakė.

## Vystymosi etapai

* 1932-1952 m.: regioninių radijų reorganizacija, CBC įkūrimas
* 1952-1989 m.: televizijos transliacijų paleidimas, FM transliacijos
* 1989-2000 m.: palydovinės transliacijos
* Nuo 2000 m.: skaitmeninis radijas

## Išnašos

## Nuorodos

* Oficiali svetainė
* CBC News svetainė
* CBC kanalai ir dažniai
Dag Hammarskjöld

**Dagas Hamaršeldas** (, g. 1905 m. liepos 29 d. Jonšiopinge, Švedijoje – m. 1961 m. rugsėjo 18 d. Ndoloje, Zambijoje) – Švedijos politikas, ekonomistas, diplomatas. Buvo antrasis Jungtinių Tautų Generalinis sekretorius (nuo 1953 m. iki 1961 m.).

## Biografija
Gimė žymaus Švedijos valstybės veikėjo, nuo 1914 m. iki 1917 m. – Švedijos ministro pirmininko – Jalmaro Hamaršeldo šeimoje. Buvo jauniausias iš ketverių sūnų. 1907 m. tėvui tapus Upsalos lėno gubernatoriumi, šeima persikraustė gyventi į Upsalą. Mokėsi seniausioje Upsalos – Katedros mokykloje, vėliau studijavo istoriją, filosofiją Upsalos universitete, dar vėliau ten pat studijavo ekonomiką, o 1930 m. jam buvo suteiktas ir teisės bakalauro laipsnis. 1933 m. Stokholmo universitete apsigynė ekonomikos daktaro laipsnį. Nuo 1933 m. iki 1936 m. Stokholmo universitete dėstė politinę ekonomiją, nuo 1935 m. dirbo Švedijos finansų ministerijoje. Nuo 1936 m. iki 1945 m. – Švedijos finansų ministerijos statssekretorius. Nuo 1941 m. iki 1948 m. – Švedijos banko valdybos pirmininkas.

Nuo 1947 m. pradėjo dirbti Švedijos užsienio reikalų ministerijoje. 1947 m. buvo Švedijos delegacijos Paryžiaus konferencijoje, kurioje aptartas Maršalo plano veikimo mechanizmas, narys. Nuo 1948 m. iki 1949 m. Ekonominio bendradarbiavimo ir plėtros organizacijos vykdomojo komiteto pirmininko pavaduotojas. 1949 m. paskirtas Švedijos užsienio reikalų ministerijos generaliniu sekretoriumi.

Nuo 1951 m. iki 1953 m. – Švedijos ministras be portfelio. Nuo 1952 m. iki 1953 m. vadovavo Švedijos delegacijai Jungtinių Tautų Generalinės Asamblėjos sesijoje. 1953 m. balandžio 7 d. Saugumo Tarybai rekomendavus, Generalinė Asamblėja vienbalsiai D. Hamaršeldą paskyrė Generaliniu sekretoriumi. Tapo antruoju Europos atstovu šiose pareigose. Siekė stiprinti Jungtinių Tautų vaidmenį tarptautiniuose santykiuose. 1956 m. – 1957 m., vykstant Sueco krizei, Generalinė Asamblėja jam pavedė sukurti Jungtinių Tautų taikdarių pajėgas ir nusiųsti jas į Egiptą. 1957 m. rugsėjo 26 d. Jungtinių Tautų Generalinė Asamblėja antrą kartą paskyrė D. Hamaršeldą į organizacijos Generalinio sekretoriaus pareigas. Nuo 1959 m. iki 1960 m. aktyviai sprendė Afrikos problemas, šio kontinento tautoms siekiant nepriklausomybės. Siekė nutraukti Kongo krizę. 1961 m. rugsėjo 18 d. turėjo Ndolos mieste susitikti su Kongo politiku M. Čiombe, tačiau žuvo jo lėktuvui išskridus iš Leopoldvilio ir nukritus 15 km nuo Ndolos oro uosto. Aviakatastrofos metu žuvo visi 16 lėktuvu skridusių žmonių. Nelaimės aplinkybės nebuvo išaiškintos, iškeltos versijos, kad sekretorius galėjo būti pašalintas Katangos kalnakasybos magnatų užsakymu.

Po dešimties dienų jo palaikai buvo pervežti į Švediją. Palaidotas Upsalos senosiose kapinėse. Po mirties apdovanotas Nobelio taikos premija. Jam vadovaujant Jungtinių Tautų organizacijai išaugo šios jos savarankiškumas nuo JAV.

## Šaltiniai

## Nuorodos
* Dago Hamaršeldo biografija
Longėjus

Longėjus (; ) – dvyliktas pagal gyventojų skaičių Kanados miestas Kvebeko provincijoje, į šiaurę nuo Monrealio. Prie miesto teka Šv. Lauryno upė. 240 tūkst. gyventojų (2016). Miestas priklauso Monrealio aglomeracijai, su Monrealiu sujungtas tiltais ir tuneliais. Gaminami lėktuvai, mašinos, apdirbamas metalas, maisto, baldų pramonė. Dauguma gyventojų prancūzakalbiai, taip pat kalbama angliškai, ispaniškai, arabiškai.

Longėjus pradėjo kurtis 1657 m. miesto teisės suteiktos 1920 m. 1961 m. prie miesto prijungta pietinė Monrealio dalis, 1969 m. Žak–Kartjė sritis.

## Miestai partneriai

*  Vitbis, Ontarijas, Kanada
*  Lafajetas, Luiziana, JAV

## Sportas

* CS Longueuil (futbolas)
* Le Collège Français de Longueuil (ledo ritulys)
* Longueuil Ducs (beisbolas)
* South Shore JR Bruizers (kanadietiškasis futbolas)

## Šaltiniai
Andre De Grasse

**Andrė De Grasas** () – Kanados sprinteris, olimpinis vicečempionas. Gimė imigrantų iš Trinidado ir Tobago ir Barbadoso šeimoje. Jis laimėjo sidabro medalį 200 m rungtyje ir bronzos medalius 100 m ir 4x100 m rungtyse 2016 m. vasaros olimpinėse žaidynėse. 2015 m. Amerikos čempionate laimėjo aukso medalius 100 m ir 200 m rungtyse. 2015 m. pasiekė iki šiol geriausią Kanados rezultatą 200 m rungtyje. De Grasas laimėjo 100 m ir 4x100 m rungtis 2015 m. pasaulio lengvosios atletikos čempionate.

De Grasas yra pirmasis Kanados sprinteris laimėjęs tris olimpinius medalius per vienas žaidynes (aplenkdamas du medalius laimėjusius Donovaną Beilį ir Persį Viljamsą).

## Asmeniniai rekordai

## Šaltiniai
Šeškinis

**Šeškinis** – ežeras Lietuvoje, Utenos rajone, 3,5 km į pietus nuo Utenos. Ežero ilgis iš šiaurės į pietus – 0,16 km, plotis – iki 0,08 km. Altitudė 126,8 m. Krantai žemi, plačiai apaugę medžiais ir krūmais. Aplinkui plyti dirbami laukai. Pietryčiuose išteka upeliukas link Vyžuonos intako Viešos. Į rytus nuo ežero įsikūręs Šabaldauskų kaimas.

## Šaltiniai
Šekštelis

**Šekštelis** arba **Šiekštelis** – ežeras Lietuvoje, Utenos rajone, 3,5 km į šiaurės vakarus nuo Sudeikių. Ežero ilgis iš šiaurės į pietus – 0,38 km, plotis – iki 0,31 km. Altitudė 148,7 m. Krantai aukštoki, sausi, tik pietvakarinis krantas žemas ir pelkėtas. Pietinė pakrantė apaugusi mišku (Alinaukos miškas), kitose pakrantėse plyti dirbami laukai. Vakaruose išteka upeliukas link Šekščio ežero (Alaušo ežero baseinas). Prie ežero įsikūrę Šeimyniškių ir Novosiolkų kaimai.

## Šaltiniai
NKL 2017–2018 m. sezonas

**[[NKL]] 2017–2018 metų sezonas** – 13-as lygos sezonas, kuriame dalyvauja 14 klubų.

## Reguliarusis sezonas

## Atkrintamosios varžybos
### Aštuntfinaliai

### Ketvirtfinaliai

### Finalo ketvertas

## Nuorodos
Šiekštinis

**Šiekštinis** arba **Pakalnis** – ežeras Lietuvoje, Utenos rajone, 4,5 km į šiaurę nuo Utenos, Vyžuonėlių miške. Ežero ilgis iš šiaurės į pietus – 0,29 km, plotis – iki 0,28 km. Altitudė 106 m. Kranto linija vingiuota. Krantai žemi, pietuose pelkėti, tik šiaurrytinis krantas aukštokas. Į rytus įsikūręs Bandeliškio viensėdis. Ežeras nenutekantis, priklauso Ožkabalių upelio baseinui (Vyžuonos baseinas).

## Šaltiniai
Šiekštelis (Utenos r.)

**Šiekštelis** – ežeras Lietuvoje, Utenos rajone, 8,5 km į pietryčius nuo Daugailių, Gatelių miške. Ežero ilgis iš šiaurės į pietus – 0,36 km, plotis – iki 0,12 km. Altitudė 156,5 m. Krantai aukštoki, sausi, ištisai apaugę medžiais. Šiaurėje išteka upelis link Alksno ežero (Ligajos upės baseinas). Į pietus įsikūręs Gatelių kaimas. Šiauriniu krantu eina riba su Zarasų rajonu.

## Šaltiniai
Lester B. Pearson

**Lesteris Pyrsonas** (; 1897 m. balandžio 23 d. Niutonbruke, Toronte – 1972 m. gruodžio 27 d. Otavoje) – Kanados valstybės ir politikos veikėjas, diplomatas, Nobelio taikos premijos laureatas (1957), 14–asis Kanados ministras pirmininkas (1963-1968). Jo garbei pavadintas Toronto Pyrsono tarptautinis oro uostas.

## Biografija
 
L. Pyrsonas gimė Niutonbruke, prie Toronto, airių kilmės metodistų pastoriaus šeimoje. Studijavo Oksfordo ir Toronto universitetuose. Dalyvavo Pirmajame pasauliniame kare.

Karjerą pradėjo diplomatinėje tarnyboje (nuo 1928 m.), nuo 1941 m. dirbo Kanados užsienio reikalų ministerijoje, nuo 1945 m. - Kanados ambasadorius JAV, Kanados delegacijos Jungtinėse Tautose vadovas (1948-1952), JT Generalinės Asamblėjos pirmininkas (1952-1953). Buvo NATO įkūrimo šalininkas, dalyvavo pasirašant Šiaurės Atlanto sutartį.

1957 m. tapo Nobelio taikos premijos laureatu už savo pastangas taikiai išspręsti Sueco kanalo krizę. Tada jis pradėjo kurti JT taikos palaikymo pajėgas, kurios padėjo nutraukti anglų ir prancūzų karinius veiksmus ir užbaigti 1956 m. karinį Arabų-Izraelio konfliktą.

1948 tapo Kanados Parlamento nariu, vėliau buvo užsienio reikalų ministru. 1958 m. tapo Liberalų partijos lyderiu.

Kartu su kitais politikais, jis laikomas vienu iš šiuolaikinės Kanados socialinės gerovės sistemos kūrėjų, visų pirma užtikrinant 40 valandų darbo savaitę ir dviejų savaičių mokamas atostogas, įvedant naują minimalų darbo užmokestį, federalinę visuotinę sveikatos priežiūros programą, valstybines pensijų, studentų paskolų programas. Jam vadovaujant šalyje panaikinta mirties bausmė.

Premjero Pyrsono valdžios metais oficialiai įvesta šiuolaikinė Kanados vėliava (raudona, su klevo lapu) ir himnas. Visa tai, kaip ir Kanados konfederacijos 100-čio šventimas 1967 m., liudijo apie kanadiečių nacionalinės savimonės augimą.

Jam teko susidurti su Kvebeko provincijos politine krize, kurią sukėlė prancūzakalbių separatistai. Buvo vykdoma „kooperatyvinio federalizmo“ politika, sukuriant karališkąją dvikalbystės ir dvejopo kultūrizmo komisiją, taip pat suteikta nemažai nuolaidų Kvebekui. Prie Pyrsono taip pat įvyko skandalingas Prancūzijos prezidento de Golio vizitas, kai jis pasakė garsiąją kalbą „Tegyvuoja laisvas Kvebekas!“.

1963 m. jis sudarė sutartį su JAV, leidusią Kanados teritorijoje dislokuoti branduolinį ginklą. Kita vertus, vykdė savarankišką nuo didžiosios kaimynės politiką, pvz., kritikavo Vietnamo karą.

1967 m. paskelbė apie pasitraukimą iš politikos. Liberalų partijos lyderio ir vyriausybės vadovo pareigas perėmęs įpėdinis buvo jaunas ir energingas Pjeras Triudo. Netrukus Pyrsonas pradėjo dėstytojo karjerą Otavos Karltono universitete. 1968 m. dirbo Pasaulio banko komisijoje, rengiančioje ilgalaikį pagalbos besivystančioms šalims planą.

## Nuorodos

* Biography *Library and Archives Canada*
* Lester Bowles Pearson *Canadian Encyclopedia*
* ''The Four Faces of Peace'' – Nobel Lecture, 11 December 1957
* Lester B. Pearson: From Peacemaker to Prime Minister *CBC Digital Archives*
* ''An in-depth exploration of Pearson’s diplomacy during the Suez Crisis of 1956''

|-
Aladdin Sane

**„Aladdin Sane“** – šeštasis studijinis britų atlikėjo David Bowie albumas, išleistas 1973 m. balandžio 20 d., po didelės šlovės susilaukusio „The Rise and Fall of Ziggy Stardust and the Spiders from Mars“. Tai – pirmasis jo albumas, kurio dainas parašė būdamas pasaulinio mąsto žvaigžde. Pasak paties Bowio, tai „Zigio kelionė į Ameriką“.

## Pripažinimas ir sėkmė
Daugumos kritikų vertinamas teigiamai, galgi geriau Amerikos Valstijose nei Jungtinėje Karalystėje. Žurnalas „Rolling Stone“ labiausiai atkreipė dėmesį į Bowio provokuojančias melodijas, drąsius dainų tekstus, puikias aranžuotes bei produkciją, o „Billboard“ albumą pavadino "neapdorotos energijos ir sprogstančio akmens" kombinacija. Albumas 1973 m. Anglijoje pasiekė aukštą vietą, o Amerikoje 17-tą ir tai jo komerciškai sėkmingiausias albumas, sugebėjęs užimti šiose šalyse tokias pozicijas. Skaičiuojama, kad visame pasaulyje yra parduota 4,6 milijonai jo kopijų, dėl ko tai yra vienas jo labiausiai parduodamų albumų.

## Dainų sąrašas
Visas dainas parašė David Bowie, išskyrus, kur pažymėta.

#### Pirmoji pusė

# „Watch That Man“ – 4:30
# „Aladdin Sane (1913-1938-197?)“ – 5:06
# „Drive-In Saturday“ – 4:33
# „Panic in Detroit“ – 4:25
# „Cracked Actor“ – 3:01

#### Antroji pusė

# „Time“ – 5:15
# „The Prettiest Star“ – 3:31
# „Let's Spend the Night Together“ (Mick Jagger, Keith Richards) – 3:10
# „The Jean Genie“ – 4:07
# „Lady Grinning Soul“ – 3:54

## Kūrybinė grupė

* David Bowie – vokalas, gitara, lūpinė armonikėlė, saksofonas, sintezatorius, melatronas
* Mick Ronson – gitara, pianinas, vokalas
* Trevor Bolder – bosinė gitara
* Mick „Woody“ Woodmansey – būgnai
* Mike Garson – pianinas
* Ken Fordham – saksofonas
* Brian „Bux“ Wilshaw – saksofonas, fleita
* Juanita „Honey“ Franklin – pritariamieji vokalai
* Linda Lewis – pritariamieji vokalai
* G.A. MacCormack – pritariamieji vokalai

**Techninis personalas**
* David Bowie – prodiusavimas, aranžuotės
* Ken Scott – prodiusavimas, įrašo inžinerija
* Mick Moran – įrašo inžinerija
* Mick Ronson – aranžuotės

## Šaltiniai

## Literatūra
*
NKL 2019–2020 m. sezonas

**[[NKL]] 2019–2020 metų sezonas** – 15-as lygos sezonas.

## Reguliarusis sezonas
### Pirmasis etapas

### Antrasis etapas

## Atkrintamosios varžybos

Dėl visą pasaulį apėmusios COVID-19 pandemijos 15-asis Nacionalinės krepšinio lygos sezonas buvo nutrauktas, o nugalėtoja paskelbta Marijampolės „Sūduvos-Mantingos“ ekipa.

## Nuorodos
Šiležeris

**Šiležeris** – ežeras Lietuvoje, Utenos rajone, 6,5 km į šiaurę nuo Sudeikių, Kupetiškių miške. Ežero ilgis iš šiaurės į pietus – 0,14 km, plotis – iki 0,085 km. Altitudė 131,4 m. Krantai žemi, pelkėti, apaugę medžiais ir krūmynais. Šiaurėje išteka upelis link Šventosios upės intako Alaušos. Kiek atokiau į šiaurės vakarus įsikūręs Musteikių kaimas.

## Šaltiniai
Liūgežeris

**Liūgežeris** – ežerėlis Lietuvoje, Utenos rajone, 7 km į šiaurę nuo Sudeikių. Ežerėlio ilgis iš šiaurės vakarų į pietryčius – 0,13 km, plotis – iki 0,08 km. Altitudė 121,3 m. Krantai žemi, plačiai užpelkėję, apaugę medžiais ir krūmais. Šiaurinė pakrantė kalvota. Ežero pakrantės miškingos, vietomis įsiterpę pievos ir dirbami laukai. Iš rytų į vakarus ežerėlį prateka Alaušos intakas Inglauda (Šventosios upės baseinas). Šalia įsikūręs Musteikių kaimas.

## Šaltiniai
Pagvošo konferencijos mokslo ir pasaulio klausimais

**Pagvošo konferencijos mokslo ir pasaulio klausimais** () – tarptautinė organizacija, subūrusi pasaulio mokslo ir visuomenės veikėjus, siekianti mažinti ginkluotų konfliktų pavojų ir spręsti pasaulinio saugumo grėsmes. 1957 m. šią organizaciją įkūrė Džozefas Rotblatas ir Bertranas Raselas Pagvoše, nedideliame pakrantės miestelyje Naujosios Škotijos provincijoje, Kanadoje, po to, kai 1955 m. 11 garsiausių mokslininkų paskelbė antikarinį Raselo–Einšteino manifestą.

## Tarptautinis pripažinimas

Praėjus 50 metų po atominės bombos numetimo Hirosimoje ir Nagasakyje, 1995 m. Rotblatui ir Pagvošo konferencijoms buvo paskirta Nobelio taikos premija už jų pastangas branduolinio nusiginklavimo srityje. 

Vienos paskutiniųjų Pagvošo konferencijų 2013 m. vyko Stambule (Turkija), 2015 m. - Nagasakyje (Japonija), 2017 m. – Astanoje (Kazachstanas).

## Valdymo struktūra

Pagvošo judėjimo organizacijos vadovaujantys pareigūnai yra prezidentas, generalinis sekretorius ir vykdomasis direktorius. Oficialus valdžios organas yra Pagvošo taryba, sudaryta iš 28 narių, paskirtų 5 metams. Taip pat yra 6 narių vykdomasis komitetas, kuris padeda generaliniam sekretoriui. Veikia keturi biurai Romoje, Londone, Ženevoje ir Vašingtone, remiantys Pagvošo veiklą, palaikantys ryšius su Jungtinėmis Tautomis ir kitomis tarptautinėmis organizacijomis. Yra daugiau kaip 40 nacionalinių Pagvošo grupių, veikiančių nepriklausomai, dažnai remiamų nacionalinių mokslo akademijų. Veikia tarptautinės studentų ir jaunimo Pagvošo grupės, įsteigtos po įkūrėjo filantropo Sairuso Itono mirties 1979 m.

## Generaliniai sekretoriai

*  Joseph Rotblat (1957–1973) 
*  Bernard Feld (1973–1978) 
*  Martin Kaplan (1978–1989) 
*  Francesco Calogero (1989–1997) 
*  George Rathjens (1997–2002) 
*  Paolo Cotta-Ramusino (2002–)

## Šaltiniai

## Nuorodos

* Oficiali svetainė
Vitbis (Kanada)

**Vitbis** () – Kanados miestas Ontarijaus provincijoje, į šiaurę nuo Ontarijo ežero. Vitbis, yra iš danų kalbos kilęs žodis, kuris reiškia „baltas kaimas“.

Pirmoji europietiška gyvenvietė čia įsikūrė 1800 m. Miesto įkūrėju laikomas Peter Perry, kuris čia įkūrė savo verslą dar iki 1836 m.

Didžiausias Vitbio turtas – tai puikus gamtos uostas Ontarijo ežere. Iš uosto 1833 m. metais pirmą kartą buvo išsiųsti grūdai iš šiaurinės žemės ūkio paskirties žemės.

1870-aisiais iš Vitbio uosto iki Port Perio buvo pastatytas geležinkelis – „Port Whitby ir Port Perry Railway“, vėliau išplėstas į „Lindsay“ kaip „Whitby, Port Perry ir Lindsay Railway“.

## Miestai partneriai
*  Feldkirchas, Austrija
*  Longėjus, Kanada
*  Vitbis, Jungtinė Karalystė

## Sportas
* Whitby Dunlops, ledo ritulys
* Brooklin Redmen, lakrosas

## Išnašos

## Nuorodos
* whitby.ca Miesto svetainė
Kokitlamas

**Kokitlamas** () – miestas pietvakarių Kanadoje, Britų Kolumbijoje. Tai vienas iš Vankuverio priemiesčių. 

## Gyventojai
* Beveik pusė gyventojų (47.6%) yra europiečių kilmės;
* 21% kilę iš Kinijos;
* taip pat yra korėjiečių, japonų, lotynų amerikiečių imigrantų;
* mieste gyvena ir čiabuviai inuitai (jų yra 15 asmenų).

## Nuorodos
* miesto svetainė
Diukeris

**Diukeris** (nuo  'naras') – inžinerinis sprendimas, skirtas pravesti vamzdį po upe, kanalu ar kitu objektu. Gali būti skirtas dujoms, geriamam vandeniui, nuotekoms ar kitiems skysčiams ir dujoms transportuoti.

## Veikimo principas

Diukeris veikia be siurblio pagalbos. Diukeris yra savitakinio tekėjimo. Veikia sujungtų vamzdžių principu. Vandens tekėjimo kryptimi aukščių skirtumas tarp įbėgimo ir išbėgimo tūri būti bent 1,5 metro (išbėgimas žemiau). Tai daroma dėl hidraulinių nuostolių vamzdyne ir siekiant, kad nuosėdos nesikauptų diukerio dugne. Aukščio skirtumas gali būti ir didesnis, taip nusprendžiama pagal skaičiavimus. Diukeriuose sumontuojamos ištuštinimo bei atjungimo sklendės. Vandens tekėjimo greitis diukeriuose turi būti ne mažesnis nei 1 metras per sekundę ir ne didesnis nei 4 metrai per sekundę. Jei greitis per didelis, reikia mažinti nuolydį. Tai svarbu, nes nuo greičio priklauso nuotakyno valumas (savaiminis išsivalymas).

## Statybos būdai
Iškasama tranšėja upės/kanalo dugne, vamzdynas atplukdomas į jo vietą, guldomas į tranšėją, inkaruojamas ir užkasamas. Taip pat naudojamas horizontalaus gręžimo metodas, kai viename gręžiamas tunelis ir juo pratempiamas vamzdis. Šis metodas plačiai naudojamas šiuolaikinėje statyboje vamzdynui kloti. Kitas būdas – sustabdyti vandens tėkmę arba nukreipti statybų metu, pakloti vamzdyną į tranšėją, inkaruoti, užkasti ir atstatyti tėkmę.

## Nuosėdų susidarymas

Diukeriai, skirti nuotekoms, dažniausiai būna sumažinto skersmens. Diukerio dalis, kuri yra po kliūtimi, yra 10–20 procentų mažesnio skersmens nei likęs vamzdynas. Taip yra didinamas nuotekų tekėjimo greitis iki maždaug 2 metrų per sekundę. Dėl to sumažėja arba išvis nesusidaro nuosėdų sluoksnis, galintis užkišti diukerį. Problema atsiranda, kai staigiai padidėja nuotekų kiekis dėl lietaus ar kitų priežasčių. Dėl to dažnai yra klojamos kelios vamzdyno linijos lygiagrečiai. Kadangi sistema nėra pilnai reguliuojama, užsikišus diukeriui, jį tenka valyti – kas yra sudėtinga ir brangu.
NKL 2018–2019 m. sezonas

**[[NKL]] 2018–2019 metų sezonas** – 14-as lygos sezonas, kuriame dalyvauja 15 klubų.

## Reguliarusis sezonas
### Pirmasis etapas

### Antrasis etapas

## Atkrintamosios varžybos
### Aštuntfinaliai

### Ketvirtfinaliai

### Finalo ketvertas

## Nuorodos
Gatino

**Gatino** () – miestas Kvebeko provincijos pietuose (Kanada), šiauriniame Otavos upės krante.

## Istorija
1800 m. čia įsikūrė Filemonas Raitas ir kitos penkios šeimos, bei 25 darbininkai. Šie žmonės įsitraukė į prekybą mediena, kuri tuo metu buvo pelningas verslas.

Vėlesniais metais čia atvyko labai daug airių. Iki šiol net 83 % gyventojų save laiko katalikais.

## Gyventojai
* Daugiau nei 200 tūkst. gyventojų (90,5 %) yra europiečių kilmės.
* taip pat gyvena ir azijiečiai, arabai, lotynoamerikiečiai ir kitos etninės grupės.

## Taip pat žiūrėkite
* Gatino (upė)

## Nuorodos
* miesto svetainė
Saris (Kanada)

**Saris** () – miestas pietvakarių Kanadoje, Britų Kolumbijoje prie Freizerio upės. Tai vienas iš Vankuverio priemiesčių.

## Gyventojai
* Daugiau nei 200 tūkstančių gyventojų (38,7 %) yra europiečių kilmės;
* 32,4 % kilę iš Pietų Azijos;
* taip pat yra kinų, korėjiečių, japonų, lotynų amerikiečių imigrantų;
* mieste gyvena ir čiabuviai inuitai (jų yra 115 žmonės).

## Nuorodos
* miesto svetainė
Brandonas (Kanada)

**Brandonas** () – miestas Kanados pietuose, į pietus nuo Vinipego ežero, prie Asiniboino upės, 214 km į vakarus nuo Vinipego miesto; antrasis pagal gyventojų skaičių miestas Manitobos provincijoje. Svarbus geležinkelių mazgas. Žemės ūkio regiono, kuriame auginami daugiausia kviečiai, centras. Plėtojama daugiausia maisto pramonė.

## Istorija

Miestas pradėjo kurtis, kai buvo nutiesta svarbi geležinkelio linija. Tada miestelis tapo svarbiu transporto tašku ir pradėjo augti.

## Gyventojai
Dauguma gyventojų (77,3 %) yra europiečių kilmės. Taip pat gausu įvairių etninių grupių iš Azijos.

## Nuorodos
* miesto svetainė
Pagvošas

**Pagvošas** () – gyvenvietė pietryčių Kanadoje, Naujosios Škotijos provincijoje, Kamberlando grafystėje (*Cumberland County*). Gyvena 736 žm. (2012). Įsikūręs prie Pagvošo upės žiočių Nortumberlando sąsiaurio pakrantėje. Jis išsidėstęs virš didžiausio atlantinėje Kanadoje druskos telkinio, kurio klodo gylis siekia daugiau kaip 450 m. Vystoma žvejyba, druskos kasyba, yra nedidelių pramonės įmonių, uostas, susisiekimas geležinkeliu (per Oksfordo jungtį).

Miestelio pavadinimas kildinamas nuo indėnų mikmakų vartojamo žodžio *pagweak*, reiškiančio „sekluma“ – dėl uosto prieigose esančios seklumos, apsunkinančios laivų judėjimą.

## Istorija

Įkurtas 1700-ųjų pradžioje. 1892 m. pastatyta Pagvošo geležinkelio stotis (dabar – istorijos paminklas). XIX a. į gyvenvietę atsikėlė daugiausiai škotų imigrantų, todėl gatvių pavadinimų lentelės čia dvikalbės – anglų ir geilų kalbomis.

1957 m. Pagvoše surengta pirmoji Pagvošo konferencija dėl pasaulio taikos. Pagvoše gimė plieno magnatas, filantropas Cyrus Eaton (1883–1979).


Pugwash Railway Station.jpg|Geležinkelio stotis, apie 1940 m.
Street sign in Pugwash.jpg|Dvikalbis gatvės pavadinimas
Pugwash salt mine 02.jpg|Druskos kasybos įmonė
Thinkers' Lodge 02.jpg|Pakrantės vila, kurioje vyko Pagvošo konferencija


## Nuorodos

* Oficiali svetainė
Stainbakas

**Stainbakas** () – miestas Kanados pietuose, į pietus nuo Vinipego ežero, 58 km į pietryčius nuo Vinipego; trečiasis pagal gyventojų skaičių miestas Manitobos provincijoje.

## Istorija

Miestas pradėjo kurtis 1874 m., kai į šias vietas atvyko kolonistai iš Rusijos imperijos (dabartinės Ukrainos). Vietovės pavadinimas vokiškai reiškia „akmeningas upelis“.

Olandų kilmės kolonistai buvo nepatenkinti Rusijoje vykdyta asimiliacijos politika, todėl persikėlė į Kanadą.

Menonitų religinė grupė išsiderėjo palankias sąlygas, kurios garantavo religijos laisvę, privačias mokyklas ir žemę, bei buvo atleisti nuo karinės prievolės.

## Gyventojai
Dauguma gyventojų (72,8 %) yra europiečių (daugiausia vokiečių ir olandų) kilmės. Taip pat gausu įvairių etninių grupių iš Azijos.

## Nuorodos
* miesto svetainė

## Šaltiniai
Vinkleris

**Vinkleris** () – miestas Kanados pietuose, į pietus nuo Vinipego ežero; šeštasis pagal gyventojų skaičių miestas Manitobos provincijoje. 

## Istorija
Pirmieji gyventojai iš Europos buvo menonitai, atvykę iš Rusijos imperijos.

## Gyventojai
* Absoliuti dauguma gyventojų (98.8%) yra europiečių kilmės; 

## Nuorodos
* Miesto svetainė
Selkerkas (Kanada)

**Selkerkas** () – miestas Kanados pietuose, prie Raudonosios upės, 22 km į šiaurės rytus nuo Vinipego; septintasis pagal gyventojų skaičių miestas Manitobos provincijoje. Veikia Manitobos laivybos muziejus.

## Istorija

Pirmieji gyventojai iš Europos atvyko 1813 m. Čia jie įkūrė Raudonosios upės koloniją.

## Gyventojai
* Dauguma gyventojų (70,5 %) yra europiečių kilmės;
* Gausu čiabuvių ir jų palikuonių (27,3 %).

## Nuorodos
* Miesto svetainė
Mordenas

**Mordenas** () – miestas Kanados pietuose, į pietus nuo Vinipego ežero; Manitobos provincijoje.

## Istorija
Miestelio pradžia laikomi 1882 m., kai buvo nutiesta geležinkelio linija ir tapo vienu iš sustojimų.

1895 m. čia radosi kaimas. Ševalis buvo pervadintas į Mordeną.

1903 m. suteiktas miesto statusas.

## Gyventojai
* Dauguma gyventojų yra europiečių kilmės;

## Nuorodos
* Miesto svetainė
Dofinas (Manitoba)

**Dofinas** () – miestas Kanados pietuose, į vakarus nuo Vinipego ežero, netoli nuo Dofino ežero; Manitobos provincijoje.

## Istorija

1741 m. čia pasirodę prancūzai netoliese esantį ežerą pavadino Dofinu.

1896 m. buvo nutiesta geležinkelio linija ir tapo vienu iš sustojimų.

1898 m. čia radosi kaimas. Į jį atsikėlė kolonistai iš Rusijos imperijos, dabartinės Ukrainos.

1901 m. suteiktas miesto statusas.

## Gyventojai
* Dauguma gyventojų yra europiečių kilmės;
* 41,04 % gyventojų yra ukrainiečių kilmės.

## Nuorodos
* Miesto svetainė
Hunky Dory

„**Hunky Dory**“ – ketvirtas studijinis britų atlikėjo David Bowie albumas, kuris buvo išleistas 1971 m. gruodžio 17 d. „RCA Records“ kompanijos. Albumas sulaukė kritikų pripažinimo ir yra laikomas vienu geriausių Bowio darbų. „Time“ 2010 m. sausį albumą išrinko į 100 visų laikų geriausių albumų sąrašą.

## Kūrimas
Senąjį bosistą Tony Visconti pakeitė Trevor Bolder. Tai pirmasis albumas, kuriame groja Bowio grupė, žinoma kaip „Spiders From Mars“, kuri vėliau sugrojo ir kitame jo 1972 m. albume „The Rise and Fall of Ziggy Stardust and the Spiders from Mars“. Albumą prodiusuoja Ken Scott. Įdomu, kad ant plokštelės pakuotės prie albumo dirbusių žmonių sąrašo parašyta "*Produced by Ken Scott (assisted by the actor)*", tas vadinamasis *„actor“* yra pats Bowie. Klavišininkas Rick Wakeman, tuo metu grojęs grupėje „Strawbs“, taipogi prisidėjo prie albumo kūrimo.

## Dainų sąrašas

## Kūrybinė grupė
* David Bowie – vokalas, gitara, saksofonai, pianinas (2–3)
* Mick Ronson – gitara, vokalas, melatronas, aranžuotės
* Trevor Bolder – bosinė gitara, trimitas
* Mick Woodmansey – būgnai
* Rick Wakeman – pianinas
* Ken Scott – sintezatorius (2)

**Techninis personalas**
* Ken Scott – prodiusavimas, įrašo inžinerija, suvedimas
* David Bowie – prodiusavimas
* Brian Ward – fotografijos
* Terry Pastor – viršelio dizainas

## Šaltiniai

## Literatūra
*
*
*
Miramičis

**Miramičis** () – miestas Kanados pietryčiuose prie Miramičio upės; N. Bransviko provincijoje.

## Istorija
1995 m. buvo sujungti du miestai į vieną, o naujasis darinys gavo Miramičio pavadinimą. Iki tol buvo du atskiri miestai Čatemas ir Niūkaslas, bei keli kaimai.

Pirmieji europiečiai čia pasirodė apie 1648 m. Čia buvo įkurtas fortas.

## Nuorodos
* Miesto svetainė
Portidž la Preris

**Portidž la Preris** () – miestas Kanados pietuose, į pietus nuo Vinipego ežero, 75 km nuo Vinipego miesto, prie Asiniboino upės; penktasis pagal gyventojų skaičių miestas Manitobos provincijoje.

## Istorija
1738 m. čia buvo įkurtas fortas (*Fort La Reine*). 1851 m. įsikūrė kaimas apgyvendintas europiečių, kurie vertėsi žemdirbyste.

Miestas teises gavo 1880 m. Tuo metu gyveno apie tris tūkstančius gyventojų.

## Gyventojai
* Dauguma gyventojų (74,2 %) yra europiečių kilmės;
* gausu indėnų palikuonių (23,0 %);
* yra įvairių etninių grupių iš Azijos.

## Nuorodos
* miesto svetainė
Tompsonas

**Tompsonas** () – miestas Kanados pietuose, į šiaurę nuo Vinipego ežero; ketvirtasis pagal gyventojų skaičių miestas Manitobos provincijoje. 

## Istorija

Miestas pradėjo kurtis 1956 m., ir pavadintas Dr. John F. Thompson (1881 - 1968) garbei.

## Gyventojai
* Dauguma gyventojų (43.9%) yra europiečių kilmės; 
* beveik tiek pat yra vietinių genčių palikuonių (43.5%);
* taip pat gausu įvairių etninių grupių iš Azijos.

## Nuorodos
* miesto svetainė
Baterstas (Kanada)

**Baterstas** () – miestas Kanados pietryčiuose; N. Bransviko provincijoje.

## Istorija

1652 m. buvo įkurta pirmoji europiečių gyvenvietė.

1912 m. gyvenvietei suteiktas mieto statusas. 

## Gyventojai
* Pusė gyventojų yra prancūzakalbiai, o kita pusė anglakalbiai.

## Nuorodos
* Miesto svetainė
Kambeltonas

**Kambeltonas** () – miestas Kanados pietryčiuose; N. Bransviko provincijoje. Įsikūręs pietiniame Restigušo upės krante, priešais kitame krante esantį Puant a la Krua, Kvebekas.

## Istorija
Anksčiau čia gyveno mikmakai. Paskui šias žemes kolonizavo prancūzai. Po karų su Anglija teritorija atiteko britų karūnai ir čia kėlėsi škotai, airiai ir anglai.

1875 m. nutiestas geležinkelis, o 1876 m. pastatyta geležinkelio stotis.

1910 m. kilo gaisras, nuniokojęs didžiąją dalį gyvenvietės.

1958 m. gyvenvietei suteiktas mieto statusas.

## Gyventojai
* Daugiau nei pusė (55,56 %) gyventojų yra prancūzakalbiai, o kita pusė anglakalbiai (40,78 %).

## Išnašos

## Nuorodos
* Miesto svetainė
Markamas

**Markamas** () – Kanados miestas Ontarijaus provincijoje, į šiaurę nuo Ontarijo ežero.

Miesto įkūrėju laikomas britų armijos generolas ir pirmasis Aukštutinės Kanados leitenantas gubernatorius John Graves Simcoe, kuris čia įsikūrė ir miestą pavadino savo draugo William Markham garbei. W. Markham buvo Jorko (dabartinio Toronto) arkivyskupas.

Pirmieji gyventojai buvo vokiečių kilmės, o vėliau atvyko daug airių, anglų ir škotų.

2012 m. suteiktos didmiesčio (*city*) teisės (iki tol buvo miestelis). XXI a. 2-ame dešimtmetyje tai buvo šešioliktasis miestas pagal gyventojų skaičių Kanadoje.

## Miestai partneriai
*   Keris, JAV
*  Niordlingenas, Vokietija
*  Uhanas, Hubėjus, Kinija

## Šaltiniai

## Nuorodos
* Miesto svetainė
Vonas (Kanada)

**Vonas** () – miestas Ontarijo provincijoje, Kanadoje, į pietus nuo Toronto. Yra įsikūręs Jorko savivaldybėje. Vonas buvo greičiausiai gyventojų skaičiumi augantis Kanados miestas tarp 1996 ir 2006 m., pasiekdamas 80,2 % populiacijos prieaugį ir beveik padvigubindamas gyventojų skaičių nuo 1991 m. Vonas yra penktas pagal dydį miestas Toronto apylinkėse ir 17-as Kanadoje.

Yra įsikūrę labai daug italų, jie sudaro didžiausią miesto gyventojų dalį, po jų rikiuojasi rusai, kanadiečiai, kinai, indai, lenkai.

## Miestai partneriai
*  Sora, Italija (1992)
*  Ramla, Izraelis (1993)
*  Sanjo, Japonija (1993)
*  Jangdžou, Kinija (1995)
*  Bagijas, Filipinai (1997)
*  Delija, Italija (1998)
*  Lančanas, Italija (2002)

## Šaltiniai
Edmundstonas

**Edmundstonas** () – miestas Kanados pietryčiuose; N. Bransviko provincijoje.

## Istorija
Anksčiau čia gyveno mikmakai. Paskui šias žemes kolonizavo prancūzai. Po karų su Anglija teritorija atiteko britų karūnai ir kėlėsi škotai, airiai ir anglai.

Įdomus istorinis įvykis yra Madavaskos respublikos () įkūrimas 1827 m.

## Gyventojai
* Absoliuti dauguma (93,46 %) gyventojų yra prancūzakalbiai, o mažesnioji yra anglakalbiai (4,61 %).

## Nuorodos
* Miesto svetainė